# Rapporteringskrav for programbevillinger

Indholdsfortegnelse

[1. Introduktion 2](#_Toc170751778)

[2. Rapportering 2](#_Toc170751779)

[2.1 Årlig rapportering 2](#_Toc170751780)

[2.2 Årskonsultation 2](#_Toc170751781)

[2.3 Afsluttende rapportering 3](#_Toc170751782)

[3. Evalueringer 3](#_Toc170751783)

[3.1 Midtvejsevaluering (intern) 3](#_Toc170751784)

[3.2 Evaluering og læringsreviews 3](#_Toc170751785)

[3.3 Eksternt programevaluering 4](#_Toc170751786)

[4. Erfaringsudveksling og læring på tværs af programmer 4](#_Toc170751787)

[5. Organisationsanalyser af Nord- og Sydpartnere 4](#_Toc170751788)

[5.1 Organisationsanalyser af Sydpartnere 4](#_Toc170751789)

[5.2 Organisationsanalyser af Nordpartnere 5](#_Toc170751790)

[6. Overblik over afleveringer til DH 5](#_Toc170751791)

## Introduktion

Dette dokument er for programansøgere i Handicappuljen og skitserer kravene til rapportering og evalueringer, samt tværgående læring og organisationsanalyser. Bagest i dokumentet findes et skematisk overblik over krav og deadline for aflevering.

I forhold til gode råd vedr. monitorering og evaluering mm., anbefaler DH fortsat brugen af ”DHs Håndbog for projekt og økonomistyring” kapitel 4, som kan inspirere og guide.

## Rapportering

I dette afsnit uddybes de forskellige krav, som gør sig gældende for rapportering for programbevillinger i Handicappuljen. De resultater og den læring, som den danske bevillingshaver deler gennem rapportering, indgår i resultatrapporten, som DH årligt sender til Udenrigsministeriet, og indgår herved som dokumentation for brugen af de udviklingsmidler, som finansierer projekter og programmer i regi af DH’s Globale Handicapprogram.

DH udarbejder formater for afrapportering i løbet af efteråret 2024 i tæt dialog med medlemsorganisationerne. Det er op til den danske organisation, hvorvidt rapporteringen udarbejdes på dansk eller engelsk.

Herudover skal den danske bevillingshaver sende organisationens årsberetning og årsregnskab med tilhørende revisionsprotokollat til DH, så snart disse foreligger, og senest 31/5.

### 2.1 Årlig rapportering

Den danske bevillingshaver skal lave en statusrapportering en gang årligt.

Rapporteringen skal afleveres 1. marts og består af:

* Narrativ rapportering på resultater og læring fra det foregående år. [[1]](#footnote-1)
* Status på opfølgning på anbefalinger fra kapacitetsanalyser, evaluering og tilsyn.1
* Opdateret resultatramme med status på outcome og output niveau
* Strategisk oplæg for det kommende år[[2]](#footnote-2)
* Budget for det kommende år.2

Den 1. juli afleveres det reviderede regnskab.

### 2.2 Årskonsultation

DH afholder hvert år årsmøder med alle danske organisationer med bevillinger fra Handicappuljen, herunder for programorganisationer. Årsmøderne vil tage udgangspunkt i de indsendte dokumenter og fokusere dels på resultater, læring og regnskab fra det forgangne år, dels på opfølgning på anbefalinger fra kapacitetsanalyse, tilsyn, evalueringer mv. foruden på strategisk oplæg og budget for det kommende år.

### 2.3 Afsluttende rapportering

Den danske bevillingshaver skal lave en afsluttende rapportering efter programmets afslutning. Denne rapportering vil dels fungere som en årsrapport på det sidste år af programmet (år 4), og dels som en afsluttende rapportering på hele programmet. Deadline for den afsluttende rapportering er 1. marts som for de øvrige år i programperioden.

## Evalueringer

Følgende regler gør sig gældende for evaluering og læring i forbindelse med en programbevilling i Handicappuljen.

### 3.1 Midtvejsevaluering (intern)

Den danske bevillingshaver skal ca. halvvejs i programmet sørge for at der bliver lavet en (intern) midtvejsevaluering (Mid Term Review). Midtvejsevalueringen skal supplere de årlige rapporter med en dybere analyse vedr. programmets fremdrift, tilgang og resultater. Formålet med midtvejsevalueringen er halvvejs inde i programmet at:

* Dokumentere status på programmet på output og outcomeniveau
* Genbese risikoanalysen, samt de antagelser programmet og dets tilgange bygger på
* Samle op på erfaringer og skabe rum for at vurdere, hvorvidt der er behov for at justere i tilgang, målgrupper, budget, forventede resultater eller andet.

Midtvejsevalueringen skal munde ud i en kort rapport og handlingsplan for, hvordan den danske bevillingshaver og dennes partnere vil adressere de udfordringer, nye muligheder og indsigter, som midtvejsevalueringen har afdækket i den resterende programperiode. Rapporten og handlingsplanen vil endvidere føde ind i den eksterne programevaluering, som DH gennemfører i perioden Q4 2027- Q1 2028.

Den danske bevillingshaver vurderer selv, om midtvejsevalueringen skal laves internt eller ved hjælp af eksterne konsulenter og skal sørge for selv at budgettere med udgifter hertil.

### 3.2 Evaluering og læringsreviews

Som led i den fælles læring og synergi i et program, anbefaler DH af overveje at sætte midler af til en tværgående ekstern evaluering eller tværgående læringsstudie med fokus på et eller flere emner af specifik relevans for det pågældende program.

DH stiller ikke krav om et sådan læringsstudie/evaluering. Dog kan der i forbindelse med kapacitetsanalyser, evalueringer, tilsyn mv. være lavet anbefaling herom.

### 3.3 Eksternt programevaluering

DH gennemfører i Q3 2027 / Q1 2028 en ekstern programevaluering af hver af de bevilgede programmer under Handicappuljen.

Formålet med den eksterne evaluering vil dels være at:

* Vurdere den danske organisations forvaltning af programmet, herunder af de specifikke forventninger til et program omkring synergi, tværgående læring og øget lokalt ejerskab;
* Evaluere tilgange i programmet henunder de forudsætninger som tilgangene er baseret på;
* Dokumentere erfaringer, resultater og eksempler på god praksis;
* Identificere tværgående læring samt anbefalinger til programmet,
* Dokumentere indsatser og anbefalinger på andre dele af programmet end det, der foregår i Syd, herunder på arbejdet med engagement.

De danske bevillingshavere skal i samarbejde med deres sydpartnere lave et management response på programevalueringens

## Erfaringsudveksling og læring på tværs af programmer

DH ønsker at fremme erfaringsudveksling og læring mellem programorganisationerne og vil derfor invitere til programmøder med programorganisationerne.

Derudover vil DH iværksætte tematiske læringsstudier på tværs af programmer og projekter finansieret af Handicappuljen. Temaer for læringsstudierne vil blive besluttet i tæt dialog med program- og projektorganisationerne.

Programorganisationer forventes endvidere fortsat at deltage i relevante følge-, lande- og arbejdsgrupper, ligesom de forventes at deltage i fyraftensmøder, kurser, strategiprocesser og lignende af relevans for arbejdet med partnerskaber, engagement og det politiske fortalerarbejde.

## Organisationsanalyser af Nord- og Sydpartnere

### 5.1 Organisationsanalyser af Sydpartnere

Det er et krav, at en programansøgning, der indeholder støtte til organisationsudvikling, er baseret på kapacitetsanalyser af sydpartnerne, der højst er 18 måneder gamle på ansøgningstidspunktet. DH stiller ikke krav om, at organisationsanalyser skal være eksterne eller skal udfærdiges på en bestemt måde.

DH anbefaler dog ind imellem at supplere interne selv-evalueringer (fx en OCTAGON analyse eller lignende) med en ekstern facilitering af processen samt overveje, hvornår det kan være hensigtsmæssigt at gøre brug af en ekstern organisationsanalyse.

Vurdering af arbejdet med organisationsudvikling, herunder analyse og monitorering af sydpartneres kapacitet, vil indgå som led i den evaluering, DH laver af programmerne henimod slutningen af programperioden.

### 5.2 Organisationsanalyser af Nordpartnere

Det er et krav, at nye ansøgere til en programbevilling skal have lavet en kapacitetsanalyse som led i første trin af ansøgningsprocessen, hvor kapaciteten til at være programorganisation bliver vurderet. Disse kapacitetsanalyser igangsættes og forvaltes af DH. I forbindelse med en ansøgning til en efterfølgende programperiode, vil en vurdering af den danske organisations kapacitet til at køre et program indgå som led i den eksterne programevaluering.

## Overblik over afleveringer til DH

|  |  |  |
| --- | --- | --- |
| Årstal | Forpligtelse  | Deadline for aflevering |
| 2025 2026 2028 | Narrativ rapport på resultater og læring på det foregående år[[3]](#footnote-3) | Aflevering 1. marts |
| Opdateret resultatramme med status på outcomes og outputs ved årets udgang2 |
| Opdatering på anbefalinger givet ifbm. kapacitetsanalyse, evaluering, tilsyn mv.  |
| Strategisk oplæg for igangværende år |
| Budget for igangværende år |
| Årskonsultation med DH | Slut marts |
| Revideret regnskab 2025 (incl. compliance and performance audit)  | Aflevering 1. juli  |
|  |  |  |
| 2027 | Intern midtvejsevaluering af program | Aflevering 1. april |
| Opdateret resultatramme med status på outcomes og outputs ved årets udgang2 |
| Opdatering på anbefalinger givet ifbm. kapacitetsanalyse, evaluering, tilsyn mv.  |
| Strategisk oplæg for igangværende år |
| Budget for igangværende år |
| Årskonsultation med DH | Slut april |
| Revideret regnskab 2025 (incl. compliance and performance audit)  | Aflevering 1. juli  |
| Ekstern evaluering gennemføres af DH  | Slut 2027 - start 2028 |
|  |  |  |
| 2029 | Afsluttende rapport for programperioden 2025-28 - alm. årsrapport, samt opsamling på hele programperioden | Aflevering 1. marts |
| Revideret regnskab 2025 (incl. compliance and performance audit) | Aflevering 1. juli |

1. Afleveres ikke første år (2025) og ikke tredje år (2027). [↑](#footnote-ref-1)
2. Dvs. for det igangværende, da der afleveres 1. marts. [↑](#footnote-ref-2)
3. Afleveres ikke første år (2025) [↑](#footnote-ref-3)